
DOLOŽKA ZLUČITEĽNOSTI
návrhu zákona s právom Európskej únie
1. Navrhovateľ zákona
Poslanec Národnej rady Slovenskej republiky Pavel Ľupták.
2. Názov návrhu zákona
Návrh zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov.
3. Predmet návrhu zákona
a) nie je upravený v primárnom práve Európskej únie,
b) nie je upravený v sekundárnom práve Európskej únie,
c) nie je obsiahnutý v judikatúre Súdneho dvora Európskej únie.
Návrh zákona upravuje vnútroštátny časový režim straty a dočasného pozastavenia spôsobilosti prijímateľa verejných prostriedkov a následné nakladanie so zadržanými prostriedkami. Uplatňovanie pravidiel Európskej únie o štátnej pomoci v prípadoch, v ktorých sú splnené podmienky ich použitia, zostáva návrhom nedotknuté.
4. Záväzky Slovenskej republiky vo vzťahu k Európskej únii
Nevypĺňa sa, keďže predmet návrhu zákona nie je upravený v práve Európskej únie.
5. Zlučiteľnosť návrhu zákona s právom Európskej únie
Nevypĺňa sa, keďže predmet návrhu zákona nie je upravený v práve Európskej únie





